Jabarkan Kehidupan awal dari Rahim Maarof dalam bahasa melayu

Rahim Maarof atau nama sebenarnya Abdul Rahim Maarof dilahirkan di Kota Bharu,Kelantan merupakan anak keenam dari sebelas adik beradik. Di zaman alam remaja beliau tinggal bersama bapa saudaranya Allahyarham Tan Sri Ibrahim Salleh Ketua Pengarah Badan Pencegah Rasuah Malaysia di era perdana menteri Tun Hussien Onn dan ibu saudaranya ialah YM Tengku Zaharah adinda kepada Raja Perempuan Zainab II. Rahim membesar di Petaling Jaya, Selangor. Sebelum bergelar artis rakaman beliau pernah menimba pengalaman pertama bekerja di bahagian pemasangan kereta di Shah Alam, Selangor,  di pusat peranginan dan juga pernah bekerja sebagai penyambut tetamu di sebuah hotel terkemuka di Petaling Jaya. Semua itu dilakukan pada pertengahan tahun 70'an selepas tamat persekolahan. Dengan minat mendalam terhadap muzik ketika remaja beliau bersama rakan rakan menubuhkan kumpulan rock Meets (band pertama selepas sekolah) dan menyertai kumpulan Friends dan band Upsetters. Di awal kemunculannya beliau membuat persembahan di majlis keramaian, music house dan klub di Kuala Lumpur dan Petaling Jaya yang menjadi titik mula peralihan dari zaman indie dan kelab ke dunia rakaman.